stanford-oval/wikipedia huggingface dataset:
Warren G. Harding
Elämä

Harding syntyi maatilalla Morrow’n piirikunnassa Ohiossa. Hänellä oli englantilaista, skotlantilaista ja hollantilaista sukutaustaa. Harding kävi paikallisia kouluja ja opiskeli kolme vuotta Ohio Central Collegessa, ja kokeili sitten useita eri ammatteja. Vuonna 1884 hän osti taloudellisissa vaikeuksissa olleen viikkolehden Marionista, Ohiosta. Seitsemän vuotta myöhemmin hän meni naimisiin Florence Kling De Wolfen kanssa ja muutti vaimonsa kanssa lehden taloudellisesti menestyväksi.
Harding sai työnsä johdosta ilmaisia junalippuja, jota hän käytti hyödykseen matkustamalla ympäri Ohiota. Matkustaessaan Harding sai paljon poliittisia ystävyyssuhteita ja yhteyksiä. Noustuaan huomattavaksi paikalliseksi liikemieheksi Harding sai kutsuja yritysten johtokuntiin ja veljesjärjestöihin, ja pääsi osavaltion vaikuttajien kautta mukaan republikaanipuolueeseen. Tällöin Harding alkoi kehittää puhetaitoa julkisesti, keskittyen erityisesti puheisiin, joissa ylisti poliittista esikuvaansa, Alexander Hamiltonia. Encyclopædia Britannica kuvaa Hardingia komeaksi ja pukeutumiseltaan huolitelluksi mieheksi, jolla ei kuitenkaan ollut huomattavia älynlahjoja tai mielikuvitusta.
Harding keräsi mainetta loistavana puhujana, jonka karismaattinen, ystävällinen persoona, uskollisuus ja painotus puolueen sisäiseen harmoniaan saivat hänet etenemään taidokkaasti Ohion republikaanisen puolueen politiikassa. Hänet valittiin 1899 Ohion senaattiin. Ohion varakuvernööriksi hänet valittiin 1903, mutta hän hävisi ehdokkuutensa kuvernööriksi vuonna 1910. Harding yleensä liittoutui republikaanipuolueen konservatiivisen siiven kanssa, vastusti tiukasti Yhdysvaltojen jäsenyyttä Kansainliitossa ja tuki aina liike-elämän kannalta myönteistä lainsäädäntöä.
Yhdysvaltain senaattiin Harding valittiin vuonna 1915.
Presidenttikausi ja jälkimaine

Harding päätyi republikaanisen puolueen presidenttiehdokkaaksi Yhdysvaltain presidentinvaaleissa 1920, kun kaksi puolueen pääehdokasta ajautui pattitilanteeseen. Hänen maineensa puolueen mustana hevosena toimi hänen edukseen presidenttiehdokkuuden aikana. Hardingin vaalikampanja otti mallia William McKinleyn kampanjasta Yhdysvaltain presidentinvaaleissa 1896. Tämä osoittautui viisaaksi päätökseksi, sillä Harding sai vaaleissa 60,3 prosentin kannatuksen. Hardingin kampanjaslogan "return to normalcy" ("paluu normaaliin") vetosi voimakkaasti ensimmäisen maailmansodan rasittamiin amerikkalaisiin.
Vuosina 1921–1922 Yhdysvallat isännöi Washingtonin merivoimien aseistariisuntakonferenssia. Se oli Hardingin presidenttikauden tärkein saavutus. Harding myös nosti suojatulleja, alensi yritysveroja ja vähensi jyrkästi eteläisestä ja itäisestä Euroopasta Yhdysvaltoihin tulleiden maahanmuuttajien määrää.
Hardingin kuoltua paljastui useita skandaaleja, jotka vahingoittivat hänen mainettaan. Ennen kuolemaansa Harding ilmaisi olleensa huolissaan joistain hallituksensa jäsenistä. Osa hänen ministereistään teki loistavaa työtä, mutta jotkut heistä paljastuivat epäpäteviksi.
Hardingin mainetta vahingoittivat erityisesti hallinnon sisäministeri, Albert B. Fall ja oikeuskansleri Harry M. Daugherty. He olivat osallisena monissa poliittisissa skandeeleissa. Esimerkiksi Fall oli ottanut lahjuksia eräältä öljy-yhtiöltä. Daughertyn alaisen veteraaniviraston virkamies oli laittomasti myynyt valtion lääkintätarvikkeita.
Jotkut kritisoivat Daughertyn nimitystä oikeuskansleriksi, mutta toisten mielestä Hardingin valinta oli nimityksen aikaan viisas valinta. Eugene P. Trani ja David L. Wilson kuvailivat Daughertyä ensiluokkaiseksi ongelmien ratkaisijaksi, johon Harding voi luottaa.
Joidenkin arvostelijoiden mukaan Harding on Yhdysvaltain presidenteistä saavutuksiltaan heikoin. Harding ei ollut henkilökohtaisesti osallisena korruptioskandaaleissa, mutta hän oli niistä tietoinen. Vuonna 1927 Nan Britton julkaisi teoksen The President's Daughter, jossa hän väitti synnyttäneensä vuonna 1919 Hardingille avioliiton ulkopuolisen lapsen. Vuonna 2015 tutkijat kertoivat osoittaneensa DNA-testeillä Hardingin olevan lapsen biologinen isä.
Aiheesta muualla

Wikimedia Commonsissa on kuvia tai muita tiedostoja aiheesta .
Presidentti Hardingin Alaskan-matka, Suomen Kuvalehti, 15.09.1923, nro 37, s. 12, Kansalliskirjaston digitaaliset aineistot
| n k Yhdysvaltain presidentit |
| --- | --- | --- |
 Luettelo Yhdysvaltain presidenteistä  Tietoja Yhdysvaltain presidenteistä  Valkoinen talo 
:  Washington  J. Adams  Jefferson  Madison  Monroe  J. Q. Adams  Jackson  Van Buren  W. Harrison  Tyler  Polk  Taylor  Fillmore  Pierce  Buchanan  Lincoln  A. Johnson  Grant  Hayes  Garfield  Arthur  Cleveland  B. Harrison  Cleveland  McKinley  T. Roosevelt  Taft  Wilson  Harding  Coolidge  Hoover  F. Roosevelt  Truman  Eisenhower  Kennedy  L. Johnson  Nixon  Ford  Carter  Reagan  G. H. W. Bush  Clinton  G. W. Bush  Obama  Trump  Biden 
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Ruotsi  Tšekki  Australia  Alankomaat  Puola 
Tieteilijät:  CiNii 
Taiteenala:  Discography of American Historical Recordings  MusicBrainz 
Henkilöt:  Deutsche Biographie  Trove  US Congress 
Muut:  NARA  SNAC 2  IdRef
Zvolenin rautatieasema

| Zvolenin rautatieasema  Železničná stanica Zvolen osobná |
| --- | --- |
 Zvolenin rautatieaseman aluetta.
Perustiedot
Sijainti:  48.5700°N, 19.1203°E
Osoite:  Zvolen
Kunta:  Zvolen
Valtio:  Slovakia
Etäisyydet:  (Etäisyydet noin) Bratislava 209 km, Nové Zámky 130 km, Žilina 117 km, Poprad-Tatru 216 km, Košice 230 km; Wien 275 km; Budapest-Nyugati (Budapest Läntinen) 208 km; Praha 605 km; Berliini 976 km; jne.
Avattu:  1959
Liikenne
Liikennöitsijä(t):  Slovakian tasavallan rautatiet
Kaukoliikenne:  kattavasti eri puolille Slovakiaa ja ulkomaille
Asemarakennus
Lipunmyynti:  kyllä
 Rautatieaseman sisätiloja.
Zvolenin rautatieasema, täsmällisemmin Zvolenin matkustajaliikenteen rautatieasema (slovakiksi Železničná stanica Zvolen osobná, eli Zvolen osobná stanica, lyhennys Zvolen os.st.), tai Zvolenin päärautatieasema, on rautatieasema Slovakian Zvolenin kaupungissa. Asema on yksi maansa keskeisimmistä ja kuuluu osana Slovakian tasavallan rautateiden (ŽSR) yhteensä 292:n rautatieaseman (2022) palveluverkostoon.
Zvolen on risteysasemapaikkakunta Slovakian keskivaiheilla, Banská Bystrican aluella. Zvolenin päärautatieasema muodostaa risteyspisteen lounaasta saapuvan Nové Zámky - Zvolen os. st. -radan (150), itään vievän Zvolen os. st. - Košice -radan (160) ja pohjoiseen,  Žilinasuuntaan johtavan Vrútky - Zvolen -radan (170) välille. Lisäksi Zvolenista lähtee rata etelälounaaseen (153) ja luoteeseen (171).
Zvolenin linja-autoasema sijaitsee rautatieaseman läheisyysessä, asemalle saapuvan kadun toisella puolella, 100 metriä rautatieasemalta pohjoiseen.
Zvolenin rautatieasema linja-autoaseman suunnalta nähtynä.
Aseman julkisivua sivusuunnalta.
Asemarakennus ratapihan laiturilta katsoen.
Asemahallia lipunmyyntipisteiden suuntaan.
Aiheesta muualla

Kuvia tai muita tiedostoja aiheesta Zvolenin rautatieasema Wikimedia Commonsissa
IC-junayhteyksien haku (englanniksi) (zssk.sk)
Zvolen osobná stanica: ODCHODY / DEPARTURES (lähituntien lähtevät junat)[vanhentunut linkki] (englanniksi) (zsr.sk)
Zvolen osobná stanica: PRÍCHODY / ARRIVALS (lähituntien saapuvat junat)[vanhentunut linkki] (englanniksi) (zsr.sk)
Tradenomi

Tradenomi (AMK), (ruots. Tradenom (YH), engl. Bachelor of Business Administration) on liiketalouden ammattikorkeakoulututkinto. Tutkinnon laajuus on 210 opintopistettä (140 opintoviikkoa), jonka säännönmukainen suoritusaika on kolme ja puoli vuotta. Suomessa tradenomeja kouluttavat kaikki ammattikorkeakoulut paitsi Humanistinen ammattikorkeakoulu, Diakonia-ammattikorkeakoulu ja Poliisiammattikorkeakoulu.
Esimerkkejä koulutusohjelmista ja suuntautumisvaihtoehdoista > International Business (opetuskielenä englanti)

Accounting and Finance
Marketing
Human Resource Management and Leadership
Business Development
Esimerkkejä koulutusohjelmista ja suuntautumisvaihtoehdoista > Tietojenkäsittely

Ohjelmointi
Digitaaliset palvelut
Digitaalinen liiketoiminta
ICT-infrastruktuuri ja pilvipalvelut
Esimerkkejä koulutusohjelmista ja suuntautumisvaihtoehdoista > Liiketalous

Markkinointi & Viestintä
Finanssi ja rahoitusala
Yrittäjyys
Taloushallinto
Henkilöstöhallinto & HR
Logistiikan liiketoiminta
Juridiikka
Myynti
Johdon assistenttityö ja kielet
eSports ja urheilumanageri
Wellness-liiketoiminta
Yksityis- ja julkisoikeus
Esimerkkejä koulutusohjelmista ja suuntautumisvaihtoehdoista > Turvallisuusala

Tieto- ja kyberturvallisuus
Fyysinen turvallisuus
Rikostorjuntaosaaminen
Henkilöstö- ja työturvallisuus
Esimerkkejä koulutusohjelmista ja suuntautumisvaihtoehdoista > Yritysakatemiat (Projektiluonteinen opiskelu yritysten kanssa)

Y-akatemia (Joensuu)
Tiimiakatemia (Jyväskylä)
Proakatemia (Tampere)
Terwa-akatemia (Oulu)
BisnesAkatemia (Turku)
Ensimmäiset tradenomit vuonna 1995

Ensimmäiset tradenomit valmistuivat vuonna 1995.
Vuosittain tradenomitutkintoon johtavien koulutusohjelmien aloittavia opiskelijoita on noin 7 500 opiskelijaa (nuoriso- ja aikuiskoulutus). Tutkinnon suorittaneista naisia oli vuonna 2012 noin 71 %. Vuonna 2010 56,9 % tradenomitutkinnon suorittaneista työskenteli koulutusta vastaavissa tehtävissä, 43,1 % oli töissä koulutusta vastaamattomissa tehtävissä ja 12,7 % oli työttömänä.
Korkeakoulututkinto, kelpoisuudet, tradenomi (ylempi AMK)

Ammattikorkeakoulututkinnot on kirjattu lainsäädäntöön korkeakoulututkintoina. Ammattikorkeakoulut eivät kuitenkaan ole yliopistoja. Yliopisto-termiä on aikaisemmin käytetty korkeakouluista, joissa oli vähintään neljä tiedekuntaa.
Tradenomin tutkinto on alempi korkeakoulututkinto (Ammattikorkeakoululaki 932/2014 11§). Tutkinto antaa pätevyyden hakea sellaisia virkoja ja julkisia tehtäviä, joihin on säädetty pätevyysvaatimukseksi korkeakoulututkinto, alempi korkeakoulututkinto tai ammattikorkeakoulututkinto.lähde?
Ammattikorkeakoulussa suoritettava tradenomitutkinto on laajuudeltaan 210 opintopistettä (yliopistossa suoritettavat eri alojen kandidaatin tutkinnot ovat laajuudeltaan 180 opintopistettä). Ammattikorkeakoulututkinto ja yliopistojen kandidaatin tutkinnot ovat vaativuustasolla 6 eurooppalaisen tutkintojen viitekehyksessä (EQF), jota Suomessa käytetään.lähde?
Tradenomin tutkinto antaa kelpoisuuden hakea lukuisiin MBA-ohjelmiin, joita Suomessa toteuttavat muun muassa Aalto-yliopisto ja Hanken sekä Henley Business School. Tutkinnon lisäksi pääsyvaatimuksina on ohjelman järjestäjästä riippuen esimerkiksi usean vuoden työkokemus, kielikokeen suorittaminen ja suositukset. eMBA-ohjelmat Suomessa maksavat suorittajalle kymmenen ja viidenkymmenen tuhannen euron väliltä.lähde?
MBA ei ole Suomessa sama kuin tradenomi (ylempi AMK). MBA-opintoja ei Suomessa ole säädelty, jolloin koulutuksen laajuus ja sisältö vaihtelevat. Executive Master of Business Administration (eMBA) ei myöskään ole virallisen koulutusjärjestelmän mukainen tutkinto, se on jatkokoulutusta.lähde?
Ylemmät korkeakoulututkinnot ovat tasoa 7. Ylemmän korkeakoulututkinnon raja on vähintään 300 op. Liiketalouden ja hallinnon jatko-opinnot eli ylempien ammattikorkeakoulututkintojen koulutusohjelmat tuottavat tutkinnon tradenomi (ylempi AMK). Nämä opinnot ovat laajuudeltaan 90 op. Tradenomi opiskelee 90 op aikaisemmin suoritettujen 210 op:n lisäksi (210 op + 90 op = 300 op). Vastaavasti yliopistossa kandidaatti opiskelee maisteriopinnoissa 120 op, jotta ylemmän korkeakoulututkinnon raja täyttyy (180 op + 120 op = 300 op).lähde?
Ylempi amk-tutkinto oikeuttaa käyttämään tradenomi (ylempi AMK) ja Master of Business Administration -tutkintonimikkeitä. Hakuedellytyksenä opintoihin on soveltuva korkeakoulututkinto ja vähintään kolmen vuoden työkokemus. Teoriassa opiskelun aloittava tradenomi voisi valmistua ylempään ammattikorkeakoulututkintoon kahdeksassa vuodessa. Käytännössä aika on pidempi siksi, että tradenomiksi valmistumisen jälkeen on hankittava alakohtaista työkokemusta vähintään kolme vuotta ennen kuin on edes mahdollista hakea opiskelemaan ylempää tutkintoa.lähde?
Ylempi ammattikorkeakoulututkinto antaa kelpoisuuden hakea lisensiaatin- tai tohtorintutkintoon tähtääviin tieteellisiin jatko-opintoihin (vaativuustaso 8).lähde?
Sijoittuminen työmarkkinoille

Työelämässä tradenomi toimii usein johto-, kehittämis-, suunnittelu-, myynti-, markkinointi- ja koulutustehtävissä. Vuonna 2011 teknologiateollisuus (mukaan lukien tietotekniikan palveluala), tukku- ja vähittäiskauppa, finanssiala, valtio ja kunnat olivat toimialoista tradenomivoittoisimmat. Tyypillisiä tehtävänimikkeitä ovat muun muassa projektipäällikkö, kirjanpitäjä, myyjä, myymäläpäällikkö, myyntipäällikkö, järjestelmäasiantuntija, it-konsultti, toimistosihteeri ja palveluasiantuntija.
Tradenomiliiton (TRAL) teettämän tutkimuksen mukaan tradenomin palkkaus ja uranäkymät paranevat merkittävästi ylemmän ammattikorkeakoulututkinnon suorittamisen myötä. 90 opintopisteen laajuisen jatkokoulutuksen tradenomitutkintoonsa hankkineiden palkka kohosi jatkotutkinnon suorittamisen jälkeen keskimäärin 400 euroa kuussa.lähde?
Tradenomitutkinnon suorittaneiden keskipalkka oli 4 032 euroa kuukaudessa (2021). Tutkimuksen vastaajista neljännes ylsi yli 4 500 euron kuukausipalkkaan.
TRAL:n mukaan tutkimukseen vastanneista jopa 80 prosenttia kokee tutkinnon vaikuttaneen merkittävästi asematasoon sekä työtehtävien sisältöön. Muutos näkyy selkeästi työtehtävissä: toimihenkilötehtävissä työskentelevien määrä väheni 20 prosentista 9 prosenttiin ja samalla johdon ja asiantuntijatehtävissä työskentelevien määrä kasvoi. Lisäksi keskijohdosta asiantuntijatehtäviin siirtyi 28 prosenttia vastaajista.lähde?
Tuovisen mukaan ylempi AMK-tutkinto tunnetaan sen eduista huolimatta vielä heikosti työelämässä.lähde?
TRAL:n mukaan opinnäytetyönä teetetty tutkimus tuo ensimmäistä kertaa esille ylemmän AMK-tutkinnon suorittaneiden kokemuksia. Vastaajista 91 prosentilla oli pohjakoulutuksena tradenomitutkinto ja heillä oli työkokemusta koulutusta vastaavista tehtävistä keskimäärin 10 vuotta.lähde?
Tradenomi (ylempi AMK) -tutkinto on tavallisten tradenomiopintojen jatkokoulutus, jonka keskimääräinen suorittamisaika on 2–3 vuotta. Opinnot suoritetaan pääosin töiden ohella. Pääsyvaatimuksina tutkintoa opiskelemaan on soveltuva korkeakoulututkinto sekä vähintään kolmen vuoden työkokemus alalta.lähde?
Kokonaisuutta tarkastellessa tradenomimiesten ja -naisten välillä on selvä ero sekä asemassa että palkkauksessa. Naistradenomeista vain 38 prosenttia sijoittuu esimies- ja asiantuntijatehtäviin, kun miesten vastaava luku on jopa 70 prosenttia.
Vaikka tradenomien ammattirakenteessa työntekijöiden osuus on suuri, on tradenomeissa toisaalta myös johtajia hieman enemmän esimerkiksi insinööreihin (AMK) ja sosiaali- ja terveysalan ammattikorkeakoulututkinnon suorittaneisiin nähden.
Tradenomien sijoittumista työelämään ja keskiansioita ei voi vertailla luotettavasti muihin ammatteihin muuten kuin uran alkuvaiheen osalta, sillä tutkinnon tuoreuden takia tradenomien keski-ikä (34 vuotta vuonna 2012) on verrokkeja matalampi (Akavan jäsenten keski-ikä vuonna 2011 oli 42 vuotta ja kaikkien palkansaajien keski-ikä vuonna 2009 41 vuotta).
Tradenomin keskeisimpiä osaamisalueita

Tradenomi voi toimia markkinoinnin, taloushallinnon, henkilöstöhallinnon, logistiikan, tietojenkäsittelyn tai kansainvälisen kaupan asiantuntija- sekä johtotehtävissä – niin yksityisellä kuin julkisellakin sektorilla. Koulutus luo hyvät edellytykset myös oman yritystoiminnan harjoittamiselle.
Tradenomiliiton vuonna 2005 suorittaman tutkimuksen mukaan 60 % tradenomiopiskelijoista koki pystyvänsä soveltamaan oppimaansa opintoihinsa kuuluvassa työharjoittelussa vain vähän tai ei ollenkaan, mikä saattoi mediassa esitettyjen arvioiden mukaan johtua siitä, ettei opintosisältö vastannut työelämän tarpeita.
Zambezia

| Zambezia |
| --- | --- |
 Zambezian maakunnan sijainti Mosambikissa.
Valtio:  Mosambik
Maakunta:  Zambezia
Piirit:  22 kpl
Hallinto:  
 – hallinnollinen keskus:  Quelimane
 – kuvernööri:  Pio Augusto Matos
Pinta-ala  ():  129 056 km²
Väkiluku (2019)  ():  5 428 110
Kielet:  portugali (virallinen); lisäksi paikallisia kieliä ()
Lyhenteet:  
 – ISO 3166:  MZ-Q
 
Governo da Provincia de Zambezia
Zambezia on maakunta  Mosambikin keskiosassa. Sen pinta-ala on 103 127 neliökilometriä ja väkiluku 5 428 110 vuoden 2019 tilastojen mukaan. Se on väkiluvultaan Mosambikin toiseksi suurin maakunta Nampulan maakunnan jälkeen. Maakuntakeskus Quelimane (349 842  as., 2017) sijaitsee Intian valtameren rannikolla, linnuntietä 1 000 kilometriä pääkaupunki Maputosta pohjoiskoilliseen.
Maakunta rajoittuu kaakossa Intian valtamereen. Lounaassa Zambezian naapurina on Sofalan maakunta, idäss Teten maakunta ja Malawin valtio. Pohjoisessa maakunta rajoittuu Niassan ja Nampulan maakuntiin.
Suuri osa maakuntaa on Sambesijoen valuma-aluetta. Rannikolla on mangrovemetsää. Maakunta tunnetaan lukemattomista kookospalmuistaan ja teeviljelmistään. Siellä on myös suosittu valkohiekkainen rantalomakohde Praia de Zalala.
Zambeziassa on kuumia lähteitä Morumbalassa, Lugelassa ja Biéssä. Sambesijoen suulla sijaitseva Chinde on entinen sokerintuotannon keskus, ja ilmeisesti Zambezian vanhin asutuskeskus.
Väestö

Vuoden 2022 väkilukuarvio oli 5,85 miljoonaa. Heistä enemmistö eli 3,25 miljoonaa oli alaikäisiä lapsia tai nuoria (0-17 vuotiaita); aikuisia oli 2,60 miljoonaa.
Virallisen kielen eli portugalin ohella maakunnassa puhutaan ainakin viittä paikallista kieltä: elomue, echuwabo (chuabo), cisena, lolo (eräs makuan murre), makua (emakhua).
Yli 15 vuotiaitten lukutaidottomuus on maakunnassa korkea: 50,1 prosenttia (2019/2020), joka on myös Mosambikin keskiarvoa korkeampi lukema. Naisten lukutaidottomuus (64,0 %) oli huomattavasti suurempaa kuin miesten (34,3 %),  jotka usein saivat käydä enemmän koulua ja työskentelivät kodin ulkopuolella.
Aiheesta muualla

Kuvia tai muita tiedostoja aiheesta Zambezia Wikimedia Commonsissa
Governo da Província de Zambézia (maakunnan virallinen sivusto) (Arkistoitu – Internet Archive) (portugaliksi) (zambezia.gov.mz)
Mosambikin maakunnat
Cabo Delgado
Gaza
Inhambane
Manica
Maputo
Maputo (kaupunki)
Nampula
Niassa
Sofala
Tete
Zambezia
| --- | --- |
Auktoriteettitunnisteet: Maantieteelliset :  MusicBrainz area
Čuorvut-liike

Čuorvut-liike (suom. huutajat; huutaen kutsujat) oli lestadiolaisuutta muistuttanut ja sille maaperää valmistanut hengellinen maallikkoliike, joka vaikutti etenkin Ruijan saamelaisten keskuudessa. Liikkeen saamenkielinen nimi viittaa siihen tuomiosaarnaan, jolla liikkeen kannattajat, pääasiassa nomadisaamelaiset, kutsuivat ihmisiä parannukseen 1760-1770 -luvuilla erityisesti Koutokeinon suunnalla. Liikkeen painopiste oli Norjan Lapissa, Ruijassa, siitä huolimatta, että sen syntymiseen lienee ollut osuutensa Ruotsin Lapissa aiemmin vaikuttaneesta Wiklundin herätysliikkeestä markkina- ja nomadiliikenteen kautta tulleet vaikutteet.
Čuorvut-liikkeen jäsenillä oli lestadiolaisuuden liikutuksia (lihkadusat) muistuttavia hurmostiloja. Niiden aikana he kulkivat ympäriinsä ja saarnasivat ankaraa parannussaarnaa. Ekstaattisen uskonnollisuuden ainekset olivat vahvempia kuin myöhemmässä lestadiolaisuudessa. Siinä esiintyi tainnoksiin menemisiä, kouristuksenomaisia liikkeitä ja saamelaisen noaidin sielunmatkoihin liittyvien näkyjen kaltaista visionaarisuutta. Ekstaattisuudessaan Čuorvut-liike lieneekin kanavoinut Norjan saamelaisalueilla joitakin sukupolvia aiemmin voimaperäisesti tukahdutetun saamelaisen samanismin aineksia; Ruotsin puolella samanismi oli tukahdutettu jo aiemmin. Se voidaan myös tulkita ilmaukseksi heräämässä olevasta saamelaisten etnisestä vastarinnasta: Čuorvut-liikkeen parannussaarnaajat "saamelaiset maallikot" saattoivat hengellisten vaatimustensa kautta asettua papistoa ja sen kautta koko valtakulttuuria vastaan tämän omilla ehdoilla.
Gex

| Gex |
| --- | --- |
 Gexin kaupungintalo
 vaakuna
 Gex
 Koordinaatit: 46°20′00″N, 06°03′28″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Gex
Hallinto:  
 – Pormestari:  Patrice Dunand
Pinta-ala:  
 – Kokonaispinta-ala:  32,02 km²
Korkeus:  +617 m
Väkiluku (2013):  10 893
 – Väestötiheys:  340,2 as./km²
 
 www.gex.fr 
Infobox OKVirheellinen NIMI-arvo: 
Gex [ʒɛks] on kaupunki Ainin departementissa Ranskassa. Se sijaitsee viiden kilometrin päässä Sveitsin rajalta. Kaupungissa on arviolta 10 893 asukasta (vuonna 2013) ja sen pinta-ala on 32,02 neliökilometriä.
Aiheesta muualla

Virallinen kotisivu (ranskaksi)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa 
Maantieteelliset:  MusicBrainz area
Léaz

| Léaz |
| --- | --- |
 vaakuna
 Léaz
 Koordinaatit: 46°05′53″N, 5°53′12″E 
Valtio:  Ranska
Alue:  Auvergne-Rhône-Alpes
Departementti:  Ain
Arrondissementti:  Gex
Pinta-ala:  
 – Kokonaispinta-ala:  11,4 km²
Väkiluku (2021):  833
Infobox OKVirheellinen NIMI-arvo: 
Léaz on Ranskan kunta, joka sijaitsee Ainin departementissa Auvergne-Rhône-Alpesin alueella Itä-Ranskassa. Vuonna 2021 kunnassa asui   833 asukasta.
Aiheesta muualla

Kuvia tai muita tiedostoja aiheesta Léaz Wikimedia Commonsissa
| --- | --- |
Auktoriteettitunnisteet :  VIAF